Diari Oficial de la Generalitat Valenciana


Sumari del DOGV 3040, del 22-07-1997 (1997/8673)

RESOLUCIÓ de data 30 d'abril de 1997, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació Liber.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3040

Data del DOGV
:   22-07-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/8673


Data del document
:   30-04-1997

Organisme emissor
:   Conselleria de Presidència

Tipus de document
:   Resolució

RESOLUCIÓ de data 30 d'abril de 1997, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació Liber.  
Vist l'expedient per què se sol·licita inscriure en el Registre de Fundacions de la Comunitat Valenciana la denominada Fundació Liber, incoat en data 17 de març de 1997, amb número de registre 18.589, per la senyora Agnés Borel Lemonnier, en representació de la Fundació, sobre la base dels següents:  
Fets  
Primer  
Que en data 21 de febrer de 1997 el senyor Álvaro Noguera Giménez i la senyora Agnés Borel Lemonnier van comparéixer davant el senyor Carlos Salto Dolla, notari del Col·legi de València i van manifestar en aquest acte la voluntat de constituir la denominada Fundació Liber, constitució que es dugué a terme mitjançant l'escriptura de la mateixa data i número de protocol 534, atorgada per l'esmentat notari.  
Que en el mateix acte va comparéixer el senyor Alejandro Noguera Borel, per a acceptar el seu nomenament de patró de l'esmentada Fundació.  
Segon  
Segons l'article 6 dels estatuts, els fins fundacionals generals són els següents:  
1) Incentivar la creació i manteniment d'un o diversos museus o col·leccions museogràfiques, i desenvolupar basant-se en això tot tipus d'activitats, docents, lúdiques o les que en cada moment es consideren més adequades; així com difondre la interpretació cultural destinada a la identificació del públic amb els fins i activitats de la Fundació pels sistemes que es creguen més oportuns.  
2) Promoure el col·leccionisme del joguet, especialment la figura històrica en miniatura; el coneixement de la història, en particular la valenciana i la relacionada amb la milícia; la conservació de peculiaritats etnogràfiques, com les arts aplicades, la gastronomia, els jocs, etc.   
Aquests fins fundacionals es concreten en els fins particulars ressenyats en el mateix article, des de l'apartat 1 al 7, tot això amb els mitjans descrits en l'article 7 dels esmentats estatuts.  
Serà beneficiària de la Fundació qualsevol persona física o jurídica, sense cap discriminació. El Patronat o les persones designades per aquest, atenent l'esperit i la conveniència dels fins fundacionals i de la mateixa Fundació, seleccionarà, quan el cas ho requerisca, beneficiaris específics entre els que complisquen els requisits que s'establiran amb anterioritat a l'elecció que, en qualsevol cas, es realitzarà atenent criteris d'imparcialitat i no-discriminació.  
Tercer  
El capital de la Fundació és de quatre milions nou-centes noranta mil tres-centes seixanta pessetes (4.990.360 PTA) aportat pels fundadors de la següent forma: segons l'escriptura de constitució de data 21 de febrer de 1997, els fundadors aporten cinc-centes mil pessetes (500.000 PTA), acreditat mitjançant el certificat de la Caixa d'Estalvis i Pensions de Barcelona, incorporada a l'expedient, i segons l'escriptura de complement de data 13 de març de 1997, són aportades per la senyora Agnés Borel Lemonnier, 4.582 accions de Promociones y Participaciones Novoplaya, SA, que són valorades, el 13 de març de 1997, al preu de 980 pessetes cadascuna d'aquestes, i el valor total d'aquestes accions és de quatre milions quatre-centes noranta mil tres-centes seixanta pessetes (4.490.360 pessetes), i així mateix, mitjançant un altre certificat, que obra en l'expedient de la mercantil Central Hispano de Bolsa, s'acredita la propietat d'aquestes accions a nom de la Fundació.  
Quart  
D'acord amb allò que s'ha previst en l'atorgament quart de l'Acta Fundacional i el títol tercer dels Estatuts, el Patronat és l'òrgan de govern de la Fundació. Es trobarà compost per un mínim de tres i un màxim de nou membres, que seran: dos patrons fundadors, amb caràcter vitalici: el senyor Álvaro Noguera Giménez i la senyora Agnés Borel Lemonnier; tres patrons fundacionals, que seran nomenats durant el primer any de vida de la Fundació, i el càrrec de la qual serà vitalici; d'aquests últims s'ha nomenat el senyor Alejandro Noguera Borel. La resta de patrons ho seran per tres anys i podran ser reelegits indefinidament per iguals períodes.  
El Patronat inicial queda compost per les següents persones:  
- Presidenta: Agnés Borel Lemonnier.  
- Vicepresident: Álvaro Noguera Giménez.  
- Secretari: Alejandro Noguera Borel.  
La resta de l'articulat estatutari regula totes les qüestions previstes legalment en matèria de fundacions.  
Fonaments jurídics  
Primer  
La Constitució inclou en el títol I, capítol II, secció II, article 34, el dret de fundació per a fins d'interés general.  
Segon  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de manera duradora ela seu patrimoni a la realització de fins d'interés general, circumstàncies que concorren en el present cas.  
Tercer  
Examinats els fins de la Fundació, la dotació així com les aportacions efectivament realitzades, aquells es consideren d'interés general, i aquestes inicialment suficients per a la inscripció, de conformitat amb allò que s'ha establit en l'article 11.b) del Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General.  
Quart  
La Carta Fundacional i els Estatuts continguts en l'escriptura pública de 21 de febrer de 1997, reuneixen els requisits bàsics dels articles 8 i 9 de la vigent Llei 30/1994, de 24 de novembre, per la qual cosa la Fundació pot ser reconeguda, tenint en compte el fi que persegueix segons l'article 6 dels Estatuts.  
Cinqué  
L'expedient ha sigut tramitat per la Direcció General d'Interior de la Conselleria de Presidència, a través del Servei d'Entitats Jurídiques, en virtut de les atribucions que té conferides pels decrets 4/1997 i 30/1997, de 26 de febrer, sobre assignació de competències a la Presidència i a les conselleries, i d'aprovació del Reglament Orgànic i Funcional de la Conselleria de Presidència, respectivament, tot això, en relació amb el Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, en la redacció donada a aquesta per l'Ordre de 25 de novembre de 1996, en allò que fa referència a l'estructura administrativa a nivell de servei.  
Vistos la Constitució, la Llei 30/1994, de 24 de novembre, el Reial Decret 316/1996, de 23 de febrer, pel qual s'aprova el Reglament de Fundacions de Competència Estatal, el Decret 60/1995, de 18 d'abril, del Govern Valencià, l'Ordre de 19 de gener de 1996, de la Conselleria d'Administració Pública, per la qual s'estableix la data d'inici d'activitats del Registre i Protectorat Únics de la Comunitat Valenciana, i l'altra normativa de pertinent aplicació, resolc:  
Primer  
Inscriure com a Fundació la denominada Fundació Liber en el Registre de Fundacions de la Comunitat Valenciana amb el número 271 (V) i classificar-la com a cultural. El seu domicili radicarà a València, carrer dels Cavallers, 22, entresòl.  
   
Segon  
Aprovar els Estatuts pels quals ha de regir-se la Fundació, elevats a escriptura pública davant el notari de València senyor Carlos Salto Dolla, en data 21 de febrer de 1997 i número 534 de protocol.  
Tercer  
Aprovar el nomenament del primer Patronat segons figura en l'antecedent quart de la present resolució.  
Notifiqueu la present resolució, amb l'advertiment que contra aquesta, que no esgota la via administrativa, s'hi podrà presentar recurs ordinari davant aquest òrgan o davant el conseller de Presidència en el termini d'un mes, a comptar de la data de la seua notificació, de conformitat amb allò que s'ha disposat en el Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 30 d'abril de 1997.- EL director general d'Interior: José López Garrido.